Gypsey Caravans in Northern Pretoria | Caravans & Trailers | Gumtree Classifieds South Africa
"gypsey caravans" in Caravans & Trailers in Northern Pretoria
Alert Filters: Caravans & Trailers in Pretoria / Tshwane (Keyword:"gypsey caravans") Blitsbokke: Goeie wegspring in die Wêreldbekertoernooi | Maroela Media
Suid-Afrika se eerste wedstryd, nadat Ierland in die uitdunronde teen Chili gesukkel het, was goed. Die Blitsbokke het Saterdag in San Francisco weggespring met ŉ vertoning wat hul vernaamste teenstanders met effense benoudheid sou gelaat het.
Hul wentelling van 45-7 het sewe drieë ingesluit waarvan Shakes Soyizwapi vier gedruk het. Werner Kok, met ŉ kraglopie van 60 m wat ŉ Ier ná ŉ afstamp langs die pad agtergelaat en waar hy ander verdedigers net geïgnoreer het, het ook gedruk en Justin Geduld twee keer.
Vier doelskoppe deur Selvyn Davids en een deur Dewald Human het die telling na 45 punte met doelskoppe aangevul met Ierland wat eers ná die toeter ŉ langafstanddrie gaan druk het ‒ ná wat moontlik die Blitse se enigste stukkie slordige spel was toe hulle teen die einde skielik met skoppies probeer aanval het.
In die uitdunrondes, wat hoofsaaklik in die guns van die gevestigde lande verloop het wat in die afgelope sewesreeks van Wêreldrugby gespeel het, was daar net een verrassing ‒ dié van Frankryk wat in die eerste wedstrydronde naelskraap (22-17) met Australië afgereken het.
Engeland het ook teen Samoa deurgeskraap, 22-17.
♦ Skotland, wat in die kwarteind teen die Blitsbokke speel (00:32 Sondagoggend) het eers in die tweede helfte wakker geskrik om ŉ agterstand van 0-26 teen Kenia met vyf drieë en drie doelskoppe uit te wis en met 31-26 te wen.
Kenia was wel ná rustyd aan die vrot kant, maar die Skotte, in onlangse jare die Blitse se Nemesis in belangrike wedstryde, durf nie onderskat word nie.
♦ Die ander uitslae in die eerste ronde waarvan die agt wenners, meestal taamlik maklik, na die kwarteind deur is, is:
Skotland 31 Kenia 26, Argentinië 28 Kanada 0, Australië 17 Frankryk 22, Engeland 19 Samoa 15, Nieu-Seeland 29 Rusland 5, Fidji 35 Japan 10, VSA 35 Wallis 0.
♦ Die kwarteindronde vir spanne wat nog in die bekerwedloop is, word vanaf 00:32 Sondagoggend tussen die volgende spanne besleg ‒
Suid-Afrika teen Skotland, Argentinië teen Fidji, Frankryk teen Nieu-Seeland, VSA teen Engeland.